text: अन्य यूरोपीय देशों की तरह, बेलारूस की जनसंख्या वृद्धि दर ऋणात्मक है और प्राकृतिक विकास दर भी ऋणात्मक है। वर्ष 2007 में, बेलारूस की जनसंख्या में कमी की दर 0.41% थी और यहाँ की प्रजनन दर 1.22 थी जो उप-प्रतिस्थापन दर से कम है। यहाँ की कुल अप्रवासन दर +0.38 प्रति 1,000 है जो यह प्रदर्शित करता है कि यहाँ की आव्रजन से उत्प्रवास थोड़ा अधिक है। वर्ष 2006 के अनुसार बेलारूस की कुल जनसंख्या में 69.7% लोग 14 वर्ष से 64 वर्ष आयुवर्ग के; 16% लोग 14 वर्ष के कम आयु के और 14.6% लोग 65 वर्ष अथवा इससे अधिक आयु के थे। यहाँ की माध्य आयु 37 से बढ़कर 2050 तक 55 से 65 वर्ष होने की सम्भावना है। बेलारूस में प्रति महिला 0.87 पुरुष हैं। यहाँ की औसत आयु दर ६८.७ वर्ष (पुरुषों के लिए ६३.० वर्ष और महिलाओं के लिए ७४.९ वर्ष) है। 15 वर्ष से अधिक आयु वाले 99% से अधिक बेलारूसी लोग साक्षर हैं।